ભક્તના ચાર પ્રકારોની આ વાત માત્ર ધાર્મિક ક્રિયા-કલાપોને લાગુ પડે છે, તેવું નથી. ગીતાની “પર્સનાલિટી થીયરી” અનુસાર આસપાસના માણસોને આ ચાર કક્ષામાં વહેંચી શકાય. દા.ત. તમારી ઓફીસમાં કેટલાક માણસો ઘડિયાળના કાંટા સામે જોઇને બેસી રહેતા હશે અને કામ ટાળવા અથવા રજા લેવાનું બહાનું શોધતા હશે. તો બીજા કેટલાક એવા હશે કે જેઓ માત્ર પગાર-ભથ્થાંની જ ચિંતા કર્યા કરતા હશે. જેને ગીતાકાર આર્ત કે અર્થાર્થી કહે છે. આવા બિનઉપયોગી ‘ભક્તો’ને સુધરવાની તક આપો. તે ન સુધરે તો વહેલાસર વિદાય આપવી સંસ્થાના હિતમાં છે.